
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου του Δήμου Αχαρνών 

(Ν. Αττικής) και ταυτόχρονης πραγματοποίησης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά του Ν. 880/1979» (Α’ 154), 
όπως τροποποιήθηκε με το υπ’ αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23) του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Την Υ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 12493/5.3.1992 πράξη συναίνεσης ενώπιον του συμβολαιο¬ 
γράφου Αχαρνών Γεωργίου Θεοχάρους Κονταρούδα, της Αιμιλίας συζ. 
Αναστασίου Ράπτη το γένος Κωνσταντίνου και Μαρίας Παγώνα. 

7. Την 30379/17.1.1992 αίτηση της Αιμιλίας Ράπτη. 

8. Την 30593/23.1.1992 αίτηση της Αιμιλίας Μπλούνα. 

9. Την 94/1992 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

10. Την 32607/18.3.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 12.7.1977 Π.Δ/γμα (Δ’ 284) ακινήτου (βαρυνομέ- 
νου) που βρίσκεται εντός του ρυμοτομικού σχεδίου του Δήμου Αχαρνών 
(Ν. Αττικής) του οποίου την αποκλειστική κυριότητα έχει η παραπάνω 
συναινούσα στη μεταφορά του συντελεστή δόμησης Αιμιλία Ράπτη, 
όπως το βαρυνόμενο ακίνητο φαίνεται σημειωμένο με ροζ περίγραμμα 
στο σχετικό πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 72618/1992 πράξη του και που αντίτυπό του σε φωτοσμίκρυνση 


δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου: 182,20 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,00. 

δ) Δομήσιμη επιφάνεια που αντιστοιχεί σ’ αυτό: 

182,20 X 1,00 = 182,20 τ.μ. 

ε) Μεταφερόμενη δομήσιμη επιφάνεια: 182,20 τ.μ. (127,54 τ.μ. 
από ισόγειο και 54,66 τ.μ. από ορόφους). 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 109,05 τ.μ. 
από το περιγραφόμενο σ’ αυτό βαρυνόμενο ακίνητο, σε άλλο ακίνητο 
(ωφελούμενο), που βρίσκεται εντός του ρυμοτομικού σχεδίου του Δήμου 
Αχαρνών (Ν. Αττικής) και επί των οδών Σωκράτους και Ηρώων Πολυ¬ 
τεχνείου φερόμενο ως ιδιοκτησία Μαρίας και Κωνσταντίνου Ράπτη, 
όπως το ωφελούμενο ακίνητο φαίνεται με στοιχεία Α.Β.Γ.Δ.Ε.Α στο 
σχετικό πρωτότυπο διάγραμμα σε κλίμακα 1:50 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
72618/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 178,12 τ.μ. που αντιστοιχεί σε 109,05 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 514,36 τ.μ. 

β) Ποσοστό κάλυψης: 70%. 

γ) Συντελεστής δόμησης: 2,146. 

δ) Μέγιστο επιτρεπόμενο ύψος του ανεγερθησομένου κτιρίου: δέκα 
πέντε μέτρα και είκοσι εκατοστά του μέτρου (15,20 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 72618/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3 

1. Εγκρίνεται η πραγματοποίηση: 

α) μέρους της μεταφοράς του κατά το άρθρο 1 του παρόντος διατάγ¬ 
ματος μεταφερομένου συντελεστή δόμησης και δη κατά 73,15 τ.μ. από 

το περιγραφόμενο σ’ αυτό βαρυνόμενο ακίνητο και 

β) μέρους της μεταφοράς συντελεστή δόμησης που εγκρίθηκε με το 
από 27.4.1991 Π.Δ/γμα (Δ’ 252) από βαρυνόμενο ακίνητο που βρί¬ 
σκεται εντός του ρυμοτομικού σχεδίου του Δήμου Κηφισιάς (Ν. Αττι¬ 
κής) για το οποίο έχει εκδοθεί ο 3497/1992 σχετικός τίτλος δικαιώμα¬ 
τος μεταφοράς συντελεστή δόμησης στο όνομα Νικολάου-Διομήδη Πε- 
τσάλη-Διομήδη, Μαρίνας-Έμιλυ Πετσάλη-Διομήδη και Αλεξίας- 
Ιζόλδης Πετσάλη-Διομήδη σε άλλο ακίνητο (ωφελούμενο) που βρίσκε¬ 
ται εντός του ρυμοτομικού σχεδίου του Δήμου Νέων Λιοσίων (Ν. Αττι¬ 
κής) επί των οδών Αγίου Νικολάου και Πάργας (Ο.Τ. 113ο), φερόμενο 
ως ιδιοκτησία Αρετής Φουσκαρίνη, όπως το ωφελούμενο ακίνητο φαίνε¬ 
ται με στοιχεία Α.Β.Γ.Δ.Α στο σχετικό πρωτότυπο διάγραμμα σε κλί¬ 
μακα 1:200 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 72618/1992 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 117,80 τ.μ. που αντιστοιχεί σε 73,15 τ.μ. του 
πρώτου βαρυνομένου ακινήτου και σε 1,34 τ.μ. του δευτέρου βαρυνομέ- 
νου ακινήτου. 

3. Τα ειδικότερα στοιχεία του ωφελούμενου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 390,60 τ.μ. 

β) Ποσοστό κάλυψης: 70% 


γ) Συντελεστής δόμησης: 1,9 

δ) Μέγιστο επιτρεπόμενο ύψος του ανεγερθησομένου κτιρίου: δέκα 
επτά μέτρα και εβδομήντα πέντε εκατοστά του μέτρου (17,75 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 72618/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 4 

Ακυρώνεται ο 3497/1992 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 12 Αυγούστου 1992 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

